ཕྱི་ལོ་༡༩༨༩ལོར་ཇོ་ན་ཐན་མིར་སིཀིབོད་ནང་ལྟ་སྐོར་དུ་ཕེབས་སྐབས་ཧུའེ་ཅིང་ཐོའོ་དང་ཐུག་འཕྲད་བྱས་ཏེ་ཁོ་པས་ཧུའེ་ལ་རང་གི་ལས་གནས་གསར་པར་ཇི་འདྲ་འདུག་ཅེས་སྐད་ཆ་འདྲི་སྐབས།ཧུའེ་ཡིས་བོད་ཀྱི་ས་ཆའི་མཐོ་ཚད་དང༌།གནམ་གཤིས།རིག་གཞུང་མེད་པར་དགའ་པོ་མི་འདུག་ཅེས་ལན་བཏབ།མ་ཟད་ནང་མི་རྣམས་ཀྱིས་རང་ཉིད་བོད་དུ་གཏོང་རྒྱུའི་འདོད་པ་མེད་ཅེས་ཟེར།ནུབ་ཕྱོགས་པའི་གསར་འགོད་པ་གཅིག་ལ་ཧུའེ་ཡིས་ལན་སྡུག་ཅག་དེ་ལྟར་བཏབ་པར་མིར་སིཀི་ཧང་སངས་པ་རེད།མིར་སིཀི་ཡིས་ཁོ་པར་བོད་པ་དང་གྲོགས་འགྲིགས་ཡོད་དམ་ཞེས་དྲིས་སྐབས་ཁོ་པས་བོད་པར་ཞེ་ཐག་པ་ནས་མི་དགའ་བ་ཡོད་སྟོན་ཕྱིར་གལ་ཏེ་ལྷ་སའི་ནང་ཟིང་འཁྲུགས་འདྲ་བྱུང་ཚེ་བོད་རིགས་སུ་གཅིག་གིའང་ཁོ་པར་སྲུང་སྐྱོབ་བྱེད་ཀྱི་མ་རེད་ཅེས་ལན་བཏབ།